《录虞山钱蕴谷上舍遗诗兼识以诗》
清代·周馨桂

庙堂有诗伯，草野无诗人。岂伊无诗人，零落谁为论。

所论道不直，遗编空复陈。鹿门有雏凤，示我诗一编。

游迹滞关中，长吟远望天。身后无知音，空留丹黄痕。

曰予本恨人，读子怆我魂。弃置情不忍，录为箧中珍。

人生谁不死，毋为苛先民。

作者简介：字小山，诸生。顾山人。生于道光六年。深于经学，诗学三唐，擅书艺，工诗词。著有养斋诗文集五卷。邑志传儒林。